Rivaliseringen mellom de to klubbene er stor ettersom Madrid og Barcelona er de to største byene i Spania, og Real Madrid og FC Barcelona er ansett som de to største lagene i spansk fotball. El Clasico har også en politisk side, på grunn av motsetningen mellom spansk og katalansk nasjonalisme, der Real Madrid blir forbundet med den spanske stats- og kongemakten, og FC Barcelona med katalansk uavhengighet.